ИЗВЕШТАЈ О РАДУ ТИМА ЗА БЕЗБЕДНОСТ И СИГУРНОСТ ДЕЦЕ У РАДНОЈ 2019./ 2020.ГОДИНИ У ПУ ,, МОРАВСКИ ЦВЕТ ” У ЖАБАРИМА

Насиље, злостављање, занемаривање, који потенцијално угрожавају здравље, развој и достојанство деце , представљају повреду основних децијих права.

У складу са међународном Конвенцијом о правима детета и документима које је усвојила Влада Републике Србије – Национални план акције за децу и Општи протокол за заштиту деце од злостављања и занемаривања , Министарство просвете Републике Србије је објавило посебни протокол за заштиту деце и ученика од насиља, злостављања и занемаривања у васпитно-образовним установама.

На основу овог протокола наша ПУ је формирала Тим за безбедност и заштиту деце од насиља који је израдио програм заштите деце од насиља.

Тим за безбедност чине:

* Виолета Китановић-васпитач
* Весна Живковић-директор установе
* Милена Јанковић-медицинска сестра-васпитач
* Дајана Ђурућ-медицинска сестра-васпитач
* Татјана Томић-родитељ
* Ивана Пајић-председник УО

Тим за безбедност деце се у току протекле школске године састајао редовно, иако не увек у пуном саставу.

Пратили смо дешавања у групи у току игре, понашање родитеља према деци приликом довођења и одвођења из вртића, ослушкивали дечије разговоре, слушали њихово поверавање васпитачици, водили редовно разговоре са родитељима и на састанцима Тима за безбедност разговарали о њиховим изјавама и обавештењима.

Често се дешавало да се деца у току игре потуку, отимају, повремено је било и уједа али су васпитачи у свакодневним разговорима са родитељима , у раду са децом у свакодневним активностима, у заједничкој игри деце и васпитача и кроз индивидуалне разговоре са децом, покушавали смо да сваки облик агресије и вршњачког насиља сведемо на најмању могућу меру. Треба имати у виду да је ово предшколска установа и да су деца узраста до седам година па правог насиља и нема. Иначе, конфликти међу децом најчешће настају због тога што деца не могу да се договоре око игара које ће да се играју, због поделе играчака, због доминације у групи. Најозбиљнија опасност од повређивања деце у радној соби је долазила од незаштићених радијатора, али тај проблем је решен тако што је урађена заштита од дрвета.

Исто тако , проблем представљају и пси луталице, у Жабарима а у Александровцу немамо своје двориште које је заштићено и ограђено, већ користимо простор Месне заједнице а ту често има доста смећа, трава није редовно покошена па постоји и могућност од неке инфекције.

Неке озбиљније појаве насиља и злостављања од стране родитеља нисмо приметили. Било је појава недовољне хигијене код деце и појаве вашљивости али су васпитачи на родитељским састанцима и индивидуалним разговорима са родитељима, али и путем постера и обавештења на паноима , обавештавали родитеље о важности одржавања хигијене због здравља деце али и због тога што је то занемаривање деце. Исто тако смо, кроз различите активности и посете патронажне сестре, са децом са децом развијали хигијенске навике и свест о важности одржавања хигијене.

Што се здравствене заштите и неге тиче, користили смо адекватна средства за дезинфекцију свих површина, редовно задовољавали потребе деце за хигијеном и водили рачуна о томе да се деца у сваком тренутку осећају безбедно и сигурно у вртићу.

Санитарна служба је редовно обављала контролу исправности намирница и хигијену простора , а служба за дезинфекцију и дератизацију је обављала свој третман.

Ипак, имајући у виду све већи обим појаве насиља над децом и вршњачког насиља у Републици Србије и обавезе и одговорности установе образовања и васпитања када је у питању насиље над децом и његова забрана у овим установама и делокруг центара за социјални рад – органе старатељства, неопходно је да наведене установе успоставе континуирану сарадњу ради заједничког деловања у превенцији, спречавању, откривању и реаговању на ову учесталу појаву. деце од насиља. Узимајући у обзир све околности и делове у којима наша установа ради, сложили смо се да су делови за боравак деце у вртићу задовољавајући и да задовољавају све потребе деце за адекватан развој и раст у свим аспектима.

Обзиром да је поводом појаве и ширења болести ковид 19 постојала озбиљна претња од ширења инфекције, донета је Одлука и препорука о мерама безбедности 10.3.2020. год. под бројем: 610-00-259/2020-01, а препоручене мере су биле обавезујуће ако за васпитно и помоћно особље, тако и за родитеље и старатеље деце и децу која долазе у вртић.

Те мере се односе на:

* Редовно одржавање и обезбеђивање хигијенских услова за боравак деце
* Прање и дезинфиковање свих површина
* Коришћење заштитних средстава и опреме
* Често прање руку
* Избегавање окупљањан и држање физичке дистанце
* Информисање родитеља о путевима ширења инфекције
* Не задржавати се у просторијама вртића

Влада Републике Србије је прогласила ванредно стање, а у складу с тим усвојена је и препорука о престанку рада предшколских установа 16.3.2020.

Контакт са децом и родитељима је одржаван путем друштвених мрежа и телефонским путем. Обавештавани су о мерама превенције, размењивалчи смо информације и пружали подршку једни другима. По укидању ванредног стања установа је отпочела са пријемом деце поштујући све мере и препоруке (постављање дезобаријера, мерењр температуре, ношење маски и визира на тријажи, дезинфекција и прање руку...). Обављена је телефонска анкета са свим родитељима о о неопходности услуга вртића приликом које су обавештени о мерама које морају испоштовати приликом довођења детета у вртић. Родитељи деце из објекта у Александровцу су се изјаснили да неће доводити децу у вртић до почетка наредне радне године у септембру. Само објекат у Жабарима обавља дежурство.

Сарадња у оквиру Тима за брзбедност је била задовољавајућа и позитивна , комуникација међу члановима добра, размењивали смо информације којима смо располагали, договарали се око решавања текућих проблема.

Сви желе да у складу са својим могућностима допринесу раду установе.

Сарадња са родитељима је била веома добра, трудили смо се да не дође до конфликтних ситуација и да им на прихватљив начин скренемо пажњу на недостатак и грешке које чине у вези са својим дететом.

Постојећи услови и стање у установи су пристојни , не дешавају се неприхватљиве ситуације, појаве агресивности и вршњачке нетрпељивости , решавамо у разговору са децом и родитељима, организујемо заједничку игру деце и васпитача, игре сарадње и друге различите активности које доприносе каналисању негативне енергије и развоју позитивних психо-физичких стања.

Закључак Тима за безбедност и сигурност деце је да се све мере адекватно спроводе, особље благовремено обавештава родитеље о свим елементима превенције и да се сва средства за превенцију ширења болести користе наменски.

 Чланови Тима:

1. Весна Живковић \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Виолета Китановић\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Милена Јанковић\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. Дајана Ђурић\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. Татјана Томић\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
6. Ивана Пајић\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_